**Rintarauhasen vaijerimerkkaus stereotaktisella laitteella**

**Ajanvaraus**     .    .20    , klo    :

 **Tutkimuspaikka**

Sisäänkäynti on sairaalan pääovesta F1. Kuvantaminen sijaitsee pääaulasta eteenpäin ja vasemmalla. Ilmoittaudu kuvantamisen tiloissa olevalla ilmoittautumisautomaatilla Kela-kortilla tai muulla virallisella henkilöllisyystodistuksella.

**Tutkimukseen valmistautuminen**

Tutkimuksessa käytetään röntgensäteilyä. Jos olet tai epäilet olevasi **raskaana**, ilmoita asiasta lähettävään yksikköön. Jos rintasi ovat käsittelyarat, voit ottaa kipulääkettä ½ tuntia ennen tutkimusta (ei Aspirin, Disperin).

Huolehdi ajoissa ennen tutkimusaikaasi, että aikaisemmat mammografiakuvasi ovat HVA:n kuvantamisen sähköisessä arkistossa vertailua varten. Hoitosi voi viivästyä, jos vertailukuvasi eivät ole ajoissa katsottavissa. Omia kuviasi voit kysyä paikasta, jossa ne on otettu. Kainuun HVA:n arkistosta löytyy valmiiksi Kainuun rintasyöpäseulontojen kuvat, poislukien puolankalaisten kuvat. Jos olet käynyt yksityisellä itsemaksavana asiakkaana, olet saanut kuvat itsellesi. Tuo nämä kuvat tullessasi kuvaukseen.

**Tutkimuksen kulku**

Toimenpiteen ajan istut tuolilla, ja rinta puristetaan kahden levyn väliin. Merkattava kohta määritetään tarkasti röntgenkuvien avulla. Merkkauksen alussa rinnan iho pestään puhdistusaineella, minkä jälkeen radiologi laittaa ohuen merkkilangan muutosalueelle paikallispuudutuksessa. Lopuksi merkkilanka suojataan haavasidoksella.

Varaa tutkimukseen aikaa n. 2 tuntia.

Leikkaava lääkäri poistaa langan toimenpiteen yhteydessä, yleensä seuraavana päivänä.

**Jälkitoimenpiteet**

Merkattua rintaa ei saa kastella ennen leikkausta. Vältä raskasta työtä merkkauspäivänä. Saat tarkemman kirjallisen jälkihoito-ohjeen mukaasi toimenpiteen jälkeen.

**Tutkimustulokset**

Saat lähettävästä yksiköstä sovittuna aikana (vastaanotto- tai soittoaika).

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_\_

Kuvantamisessa on käytössä omasoteviestit. Vastaamme viesteihin 1-3 arkipäivän sisällä. Kuvantamisessa on käytössä myös takaisinsoittojärjestelmä, puh. 040 153 3240. Soittoaikamme on maanantaista torstaihin kello 7:30 – 16 sekä perjantaisin ja arkipyhien aattoina kello 7:30 – 15. Soitamme sinulle takaisin samana päivänä tai viimeistään seuraavan työpäivän aikana.